CELEX: 32022D0153
Language: fi
Date: 2022-02-03 00:00:00
Title: Neuvoston päätös (YUTP) 2022/153, annettu 3 päivänä helmikuuta 2022, Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun päätöksen 2011/486/YUTP muuttamisesta

4.2.2022   
               
               
                  FI
               
               
                  Euroopan unionin virallinen lehti
               
               
                  L 25/17
               
            
         NEUVOSTON PÄÄTÖS (YUTP) 2022/153,
         annettu 3 päivänä helmikuuta 2022,
         Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun päätöksen 2011/486/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         ottaa huomioon Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistuvista rajoittavista toimenpiteistä 1 päivänä elokuuta 2011 annetun neuvoston päätöksen 2011/486/YUTP (1),
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 1 päivänä elokuuta 2011 päätöksen 2011/486/YUTP.
                  
               
                     (2)
                  
                  
                     Yhdistyneiden kansakuntien (YK) turvallisuusneuvosto hyväksyi 22 päivänä joulukuuta 2021 päätöslauselman 2615 (2021), jossa se ilmaisi vakavan huolensa Afganistanin humanitaarisesta tilanteesta, myös puutteellisesta ruokaturvasta, ja palautti mieleen, että niiden vaikutukset ovat kohdistuneet suhteettomasti naisiin, lapsiin ja vähemmistöihin.
                  
               
                     (3)
                  
                  
                     YK:n turvallisuusneuvosto päätti päätöslauselmallaan 2615 (2021), että humanitaarinen apu ja muut ihmisten perustarpeita tukevat toimet Afganistanissa eivät ole YK:n turvallisuusneuvoston päätöslauselman 2255 (2015) 1 kohdan a alakohdan vastaisia, ja kannusti samalla vahvasti YK:n turvallisuusneuvoston päätöslauselman 2615 (2021) perusteella toimivia avun tarjoajia pyrkimään kohtuullisessa määrin minimoimaan etuuksien päätymisen joko suoran toimittamisen tai siirtojen seurauksena YK:n turvallisuusneuvoston päätöslauselman 1988 (2011) mukaiseen pakoteluetteloon merkityille henkilöille tai yhteisöille.
                  
               
                     (4)
                  
                  
                     Päätös 2011/486/YUTP olisi sen vuoksi muutettava vastaavasti.
                  
               
                     (5)
                  
                  
                     Unionin lisätoimet ovat tarpeen tämän päätöksen tiettyjen toimenpiteiden panemiseksi täytäntöön,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätöksen 2011/486/YUTP 4 artiklaan lisätään seuraava kohta:
            
               
                  "6.   Edellä 1 ja 2 kohtaa ei sovelleta sellaiseen varojen, muun rahoitusomaisuuden tai taloudellisten resurssien käsittelyyn ja maksamiseen eikä tavaroiden ja palvelujen tarjoamiseen, joka on tarpeen humanitaarisen avun oikea-aikaisen toimittamisen ja muiden ihmisten perustarpeita tukevien toimien varmistamiseksi Afganistanissa tai tällaisten toimien tukemiseksi."
               
            
         
         
            2 artikla
            Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 3 päivänä helmikuuta 2022.
            
               
                  Neuvoston puolesta
               
               
                  Puheenjohtaja
               
               J.-Y. LE DRIAN
            
         
         
            (1)  EUVL L 199, 2.8.2011, s. 57.